เสริม ณ นคร

พลเอก **เสริม ณ นคร** (2 มีนาคม พ.ศ. 2464 - 5 พฤศจิกายน พ.ศ. 2552) เป็นอดีตผู้บัญชาการทหารบก ผู้บัญชาการทหารสูงสุด ผู้อำนวยการรักษาพระนคร และอดีตรองนายกรัฐมนตรี และเป็นเจ้าของฉายา **นายพลแก้มแดง**

## ประวัติ

### ชีวิส่วนตัว
พล.อ. เสริม ณ นคร เกิดวันที่ 2 มีนาคม พ.ศ. 2463 เป็นบุตรของ พ.ต.ท. ชุบ และนางลมุน ณ นคร

พล.อ. เสริม ณ นคร สมรสกับ คุณหญิงแสงเดือน ณ นคร มีธิดา 2 คน คือ

* นางภูษณิศา ณ นคร
* นางทรรษน์มน ทรรทรานนท์ (สกลุเดิม ณ นคร)

### การศึกษา
จบการศึกษาชั้นมัธยมศึกษาปีที่ 8 จากโรงเรียนสวนกุหลาบวิทยาลัย และโรงเรียนนายร้อยพระจุลจอมเกล้า, โรงเรียนเสนาธิการทหารบก ชุดที่ 27, วิทยาลัยป้องกันราชอาณาจักร รุ่นที่ 4 และหลักสูตรผู้บังคับกองพัน จากโรงเรียนเสนาธิการทหารบก กองทัพบกสหราชอาณาจักร

## การทำงาน
left|thumb|149x149px|เสริม ณ นคร พ.ศ. 2483
เข้ารับราชการครั้งแรกเป็นผู้บังคับหมวดกองพันทหารปืนใหญ่ที่ 4 จากนั้นจึงเลื่อนขั้นและยศตามลำดับ อาทิ 

* เสนาธิการทหารบก 
* ผู้บัญชาการทหารบก
* ผู้บัญชาการทหารสูงสุด 

โดยได้รับพระราชทานยศ พลเอก พลเรือเอก และพลอากาศเอก นอกจากนี้ยังได้รับพระมหากรุณาธิกุลโปรดเกล้าโปรดกระหม่อมให้เป็นองครักษ์เวร และตุลาการศาลทหารสูงสุด ทั้งยังเคยปฏิบัติราชการพิเศษ อาทิ ราชการสนามกรณีพิพาทอินโดจีน, สงครามมหาเอเชียบูรพา, สงครามเกาหลี และสงครามเวียดนาม จนได้รับลีเจียนออฟเมอริต จากรัฐบาลสหรัฐอเมริกา ในฐานะปฏิบัติหน้าที่ดีเด่นระหว่างดำรงตำแหน่งผู้บัญชาการกองกำลังทหารไทยในสาธารณรัฐเวียดนาม ผลัดที่ 4

เขานับได้ว่าเป็นผู้พัฒนากองทัพบกทุกด้านตามพื้นฐานนโยบายแห่งชาติ โดยเสริมสร้างกำลังรบให้สามารถเผชิญกับภัยคุกคามทั้งภายในและภายนอกประเทศ รวมทั้งเป็นผู้ริเริ่มแนวคิดจัดตั้งกองกำลังทหารพราน เพื่อเป็นกำลังสำรองเพื่อนำไปใช้ในการต่อสู้การป้องกันการก่อการร้าย

### งานการเมือง
เขาเคยดำรงตำแหน่งรองนายกรัฐมนตรี ในรัฐบาล พล.อ. เกรียงศักดิ์ ชมะนันท์ (คณะรัฐบาลชุดที่ 41) และในรัฐบาล พล.อ. เปรม ติณสูลานนท์ (คณะรัฐมนตรีชุดที่ 42) เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 อีกทั้งยังมีส่วนเกี่ยวข้องในเหตุการณ์กบฏ 26 มีนาคม พ.ศ. 2520 ได้รับการแต่งตั้งเป็นผู้อำนวยการรักษาพระนครในเหตุการณ์ รัฐประหารในประเทศไทย พ.ศ. 2520

ในเหตุการณ์กบฏเมษาฮาวาย ระหว่างวันที่ 1 - 3 เมษายน พ.ศ. 2524 และเหตุการณ์กบฏ 9 กันยา โดยเฉพาะในเหตุการณ์กบฏ 9 กันยา ได้ถูกคณะผู้ก่อการประกาศชื่อให้เป็นหัวหน้าด้วย

## การถึงแก่กรรม
พล.อ. เสริม ณ นคร ถึงแก่อนิจกรรมเมื่อวันที่ 5 พฤศจิกายน พ.ศ. 2552 ที่โรงพยาบาลวชิรพยาบาล เนื่องจากติดเชื้อในกระแสเลือดจากโรคมะเร็ง สิริอายุได้ 88 ปี มีการสวดพระอภิธรรมศพที่วัดมกุฏกษัตริยารามราชวรวิหาร และงานพระราชทานเพลิงศพมีขึ้น ณ วัดเทพศิรินทราวาสราชวรวิหาร ในวันที่ 2 มีนาคม พ.ศ. 2553 โดยมีสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานในพิธี

## เครื่องราชอิสริยาภรณ์

### เครื่องอิสริยาภรณ์ไทย

### ต่างประเทศ

*  :
** พ.ศ. 2514 – 80x80px เครื่องอิสริยาภรณ์แห่งชาติเวียดนาม ชั้นที่ 3
** พ.ศ. 2514 – 80x80px เหรียญเกียรติยศกองทัพเวียดนาม ชั้นที่ 1
** พ.ศ. 2514 – 80x80px แกลแลนทรี่ครอส ประดับใบปาร์ม
** พ.ศ. 2514 – 80x80px เหรียญรณรงค์เวียดนาม
*  :
** พ.ศ. 2519 – 80x80px ลีเจียนออฟเมอริต ชั้นนายทหาร

*  :
** พ.ศ. 2522 – 80x80px เครื่องราชอิสริยาภรณ์หยาง มูเลีย เซเตีย มาห์โกตา ชั้นที่ 1
* :
** พ.ศ. 2524 – 80x80px เครื่องอิสริยาภรณ์กิตติคุณแห่งการทูต ชั้นที่ 1

### สหประชาชาติ

*  :
** พ.ศ. 2496 – 80x80px เหรียญสหประชาชาติเกาหลี

## อ้างอิง

## แหล่งข้อมูลอื่น

หมวดหมู่:เสียชีวิตจากมะเร็ง
หมวดหมู่:ทหารบกชาวไทย
หมวดหมู่:ผู้บัญชาการทหารสูงสุดไทย
หมวดหมู่:ผู้บัญชาการทหารบกของกองทัพไทย
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากกรุงเทพมหานคร
หมวดหมู่:รองนายกรัฐมนตรีไทย
หมวดหมู่:สมาชิกสภานิติบัญญัติแห่งชาติ
หมวดหมู่:สกุล ณ นคร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:เหรียญสหประชาชาติ
หมวดหมู่:ทหารในสงครามเวียดนาม
หมวดหมู่:พลเอกชาวไทย
หมวดหมู่:พลเอกกองทัพบกไทย